Bell Helicopter Textron Inc.
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
Bell Helicopter Textron Inc. er et amerikansk flyindustriselskap som produserer sivile og militære helikoptre. Det inngår i industrikonsernet Textron.
I Norge bruker Luftforsvaret Bell 412 SP helikoptre i transportoppdrag; helikoptrene tar 15 personer inklusive to flygere. Bell-helikoptre er også i sivil norsk bruk. Virksomhet Bell Helicopter har hovedkontor i Forth Worth i Texas, med fabrikker i Forth Worth og Amarillo i Texas og i Canada. Historie Bell Aircraft Corporation ble grunnlagt i 1935 av Lawrence D. Bell (1894–1956). Under andre verdenskrig ble det bygd jagerfly, og Bell utviklet Airacomet, som var USAs første jetfly, første gang i luften i 1942, og utviklet helikoptre. Bell utviklet helikopteret Bell 47 som fløy første gang i 1945 og var det første helikopteret i verden som var godkjent for sivil bruk. Etter krigen leverte fabrikken flere eksperimentfly, blant annet det rakettdrevne X-1, som i 1947, med Charles Yeager i cockpiten, var det første fly som fløy hurtigere enn lyden. En del eksperimentfly ble bygd for å utvikle VTOL-teknologien (vertikal start og landing). Bell Helicopter Corporation ble i 1957 utskilt og organisert som et datterselskap av Bell Aircraft, hvis forsvarsdel i 1960 ble overtatt av Textron som Bell Aerospace. Bell Helicopter ble i 1982 et heleid datterselskap av Textron. Sammen med Boeing Helicopters har Bell utviklet Bell/Boeing V-22 Osprey, et såkalt multirolle-fly med dreibare motorer/rotorer ved vingespissene. Flytyper Med årstall for første flygning i parentes:   Airacobra (1939) – enmotors jagerfly  Kingcobra (1942) – enmotors jagerfly  Airacomet (1942) – tomotors jetdrevet jagerfly Bell 30 (1942) – enmotors helikopter, kun bygget som prototyp   Bell 47 (1945) – enmotors helikopter  X-1 (1946) – enmotors rakettdrevet eksperimentfly XV-3 (1955) – eksperimentelt tiltrotorfly Bell 204 (1956) – enmotors helikopter X-14 (1957) – eksperimentelt VTOL-fly Bell 206 (1962) – enmotors helikopter  Cobra (1965) – enmotors kamphelikopter  Bell 212 (1965) – tomotors helikopter  Osprey (1989) – tomotors tiltrotorfly, utviklet sammen med Boeing Helicopters  Bell 525 Relentless (2015) – tomotors helikopter  V-280 Valor (2017) – tomotors tiltrotorfly Les mer i Store norske leksikon helikopter Textron